तेरे मेरे सपने (1971 फ़िल्म)

तेरे मेरे सपने 1971 में बनी हिन्दी भाषा की फिल्म है। यह देव आनन्द  द्वारा निर्मित और उनके भाई विजय आनन्द द्वारा लिखित और निर्देशित है। फिल्म में देव आनन्द, मुमताज़, हेमा मालिनी और विजय आनन्द मुख्य भूमिका में हैं। फिल्म का संगीत एस॰ डी॰ बर्मन का है और कहानी ए.जे. क्रोनिन के अंग्रेज़ी उपन्यास द सिटाडेल पर आधारित है। 

 संक्षेप 
डॉ. आनन्द कुमार (देव आनन्द) अपनी डिग्री हासिल करने के बाद स्थानीय डॉक्टरों की सहायता के करने के लिए एक छोटे से गांव में चला जाता है। वहां उसकी मुलाकात बीमार डॉ. प्रसाद और उनकी पत्नी से होती है। वह उसे 250/- रुपये प्रति माह के वेतन पर काम पर रख लेते हैं। उसकी मुलाकात अन्य डॉक्टरों से होती है, जिसमें शराबी डॉ. कोठारी (विजय आनन्द) और एक दंत चिकित्सक डॉ. भूटानी (आग़ा) भी होते हैं। आनन्द को पता चलता है कि वह कोठारी के सभी कामों के साथ-साथ अपने काम में भी व्यस्त है। क्योंकि कोठारी हर रात नशे में रहता है। फिर भी वह स्थानीय स्कूल-शिक्षक, निशा पटेल (मुमताज़) की सहायता से आगे बढ़ता है। उससे अंततः उसकी शादी हो जाती है। फिर एक दिन एक गौरवान्वित पिता, फूलचंद (डी के सप्रू) आनंद को उसके पहले बच्चे की सुरक्षित डिलीवरी के लिए बख्शीश देता है। यह श्रीमती प्रसाद को अच्छा नहीं लगता है और वह उसे नौकरी से निकाल देती हैं। 

आनन्द और निशा बंबई में बस जाते हैं। कुछ समय बाद आनन्द अग्रणी डॉक्टर के रूप में स्थापित हो जाता है। उसे उसकी थीसिस के लिए सम्मानित किया जाता है और एक प्रमुख बॉलीवुड अभिनेत्री माल्तिमाला (हेमामालिनी) का निजी डॉक्टर बन जाता है। कुछ दिन बाद डॉ. कोठारी और डॉ. भूटानी उससे मिलने आते हैं। उन्हें पता चलता है कि निशा अभी भी वही अच्छे स्वभाव वाली महिला है और गर्भवती है। वहीं डॉ. आनन्द बदल गया है, जिसके पास दोस्तों और निजी जीवन के लिए समय नहीं है। उसे यह भी पता नहीं है कि निशा गर्भवती है। दोनों निराश होकर घर लौट जाते हैं। उसके बाद निशा भी चली जाती है। अब अकेले आनन्द को यह निर्णय लेना है कि क्या वह निशा को तलाक दे सकता है। तथा भारत में सबसे अधिक मांग वाली अभिनेत्री से शादी कर सकता है।

 मुख्य कलाकार 
 देव आनन्द — डा. आनन्द कुमार 
 मुमताज़ — निशा 
 हेमामालिनी — माल्तिमाला, विशेष भूमिका 
 महेश कौल — डा.  प्रसाद 
 विजय आनन्द — डा.  जगन्नाथ कोठारी 
 आग़ा — डा.  भूटानी 
 तबस्सुम — माल्तिमाला की सहायक  
 लीला मिश्रा — निशा की मौसी 
 डी के सप्रू — फूलचंद 
 प्रेमनाथ — सेठ मधुचंद 

 संगीत 

सन्दर्भ

 बाहरी कड़ियाँ 



श्रेणी:1971 में बनी हिन्दी फ़िल्म
श्रेणी:एस॰ डी॰ बर्मन द्वारा संगीतबद्ध फिल्में